ශ්‍රී ලංකා නෙට්බෝල් තේරීම් කමිටුව තෝරාදුන් කනිෂ්ඨ ක්‍රීඩිකාවන්ගේ නාමලේඛණයට ක්‍රීඩා සංවර්ධන දෙපාර්තමේන්තුවේ වැඩබලන නෙට්බෝල් ව්‍යාපෘති නිලධාරිණී මාලනී එදිස්සූරිය මහත්මිය විරෝධතාව පළකිරීම හේතුවෙන් අර්බුදයක් පැන නැගී ඇත.එම ව්‍යාපෘති නිලධාරිණිය ලබා දී ඇති වාර්තාවකින් දැක්වෙන්නේ ජාතික නෙට්බෝල් තේරීම් කමිටුව තෝරාගත් ක්‍රීඩිකාවන්ට වඩා දක්ෂ ක්‍රීඩිකාවන් සිටින හෙයින් විවෘත කැඳවීමකින් නැවැත තේරීම් තරග පැවැත්විය යුතු බවයි.මේ හේතුවෙන් ක්‍රීඩා ඇමැතිතුමාගේ අනුමැතියට යවා ඇති ශ්‍රී ලංකා කනිෂ්ඨ නෙට්බෝල් පිලේ පුහුණුවීම් ආරම්භ කිරීම ද ඇනහිට ඇත.මහරගම ජාතික තරුණ සේවා සභා ගෘහස්ථ ක්‍රීඩාංගණයේ දී පසුගිය සතියේ පැවැති අවසන් තේරීම් පරීක්ෂණයට මේ ව්‍යාපෘති නිලධාරිණිය ද සහභාගි වී සිටි අතර පසුව ඇයගේ විරෝධතාව ලිඛිතව ක්‍රීඩා අධ්‍යක්ෂ ජෙනරාල් පී.